יצחק איצקוביטש

ד"ר **יצחק איצקוביטש** (יצחק איצקוביץ, 1890 – 13 בפברואר 1980) היה הרנטגנולוג הראשון בצפון ארץ ישראל, פעיל ציבור ואזרח כבוד של חיפה.

## קורות חיים
איצקוביטש נולד בבאקו שבאימפריה הרוסית (כיום בירת אזרבייג'ן) לסופי וליפמן (אליעזר) איצקוביטש, ציוני סוחר ותעשיין נפט אמיד. למד רפואה באוניברסיטת מינכן, וקיבל בה תואר דוקטור ב-1914. לאחר מכן שב לרוסיה, וגויס לצבא עד 1921. במסגרת השירות הצבאי קיבל שני אותות הצטיינות מיוחדים. לאחר מכן עבד כרופא רנטגנולוג.

ב-1924 נשא את עליזה (אליז) בת יעקובוס קאן (בנקאי, פעיל ציוני והקונסול הראשון של הולנד בירושלים) לאישה, עלה לארץ ישראל ב-1926 והשתקע בחיפה.

### פעילותו בחיפה
שמאל|ממוזער|250px|בית משפחת איצקוביטש ברחוב ארלוזורוב 16 בחיפה
שמאל|ממוזער|150px|השלט שעל קיר ביתה של משפחת איצקוביטש
במאי 1926 פתח ד"ר איצקוביטש בחיפה מכון רנטגן ברחוב *החדש* (כיום רחוב שיבת ציון); היה זה המכון הראשון בצפון ארץ ישראל.
ניהל את מכון הרנטגן בבית חולים בתר בהדר הכרמל.

ביתה של משפחת איצקוביטש (ברחוב ארלוזורוב 16) תוכנן על ידי אלכסנדר ברוולד בסוף שנות ה-20, ולאחר שהמשפחה, לאחר הפצצת האיטלקים עברה לגור בכרמל, שכן בו משרד ועד הקהילה החיפאי. יותר מאוחר שימש את משרדי הרבנות הראשית של חיפה ואת בית משפט השלום. ב-1999 נתנה העירייה את המבנה למכון ה.ל.כ.ה - המכון לפיתוח כושר הלמידה. נכון לאוקטובר 2013 מציעה עמותת המכון טיפולים דידקטיים, רגשיים ופרא-רפואיים לילדים תושבי חיפה והסביבה.

במשך שנים היה איצקוביטש יושב ראש הסתדרות הרופאים בחיפה, ובמסגרתה ניסה לשתף פעולה עם אגודת הרופאים הערבים. ב-1949 היה בין יוזמי הקמת "בית הרופא", שהיה ראשון בתי הרופא בארץ, ואת "מעון הרופא" לרופאים שהגיעו לגיל הזהב.

שירת בהגנה.

ב-1970 קיבל את אזרחות הכבוד של העיר חיפה ואת מדליית הזהב על שם רוזנפלד של ההסתדרות הרפואית.
על שמו רחוב בחיפה, ליד מעון הרופא שהקים.

אחותו, שרה סולוביצ'יק, הייתה אף היא רופאה והתמחתה ברפואת ילדים וכאחיה השתלבה בעשייה ציבורית.
עליזה ויצחק איצקוביטש היו הורים לשלושה דוד, איתמר ויונה.
בנם איתמר ארבל, קצין קרבי בגדוד השלישי של הפלמ"ח, נשא לאישה את זיוה ארבל ("הנערה עם האקדח"), שאותה הכיר בשירותם בפלמ"ח. בתם, יונה, הייתה קצינה בצה"ל ואחות מוסמכת, נישאה לרופא פרופ' אגון ריס רופא הרובע היהודי במלחמת העצמאות ומחלוצי הקרדיולוגיה בישראל.

## הכנוס המדעי של ההסתדרות הרפואית העברית בארץ ישראל, שנת 1939
בתאריכים 31 במאי – 1 ביוני לשנת 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה

קובץ:Scientific Conference of the Hebrew Medical Association, 1939. I.jpg
קובץ:Scientific Conference of the Hebrew Medical Association, 1939. II.jpg
קובץ:Scientific Conference of the Hebrew Medical Association, 1939. III.jpg
קובץ:Scientific Conference of the Hebrew Medical Association, 1939. IV.jpg


## לקריאה נוספת
* נסים לוי, **פרקים בתולדות הרפואה בארץ-ישראל 1799–1948**, הקיבוץ המאוחד, עמ' 374–386.

## קישורים חיצוניים
* 
* 
* 

## הערות שוליים

קטגוריה:חיפה: אישים
קטגוריה:הדר הכרמל: אישים
קטגוריה:רדיולוגים ישראלים
קטגוריה:פעילי ההסתדרות הרפואית בישראל
קטגוריה:רדיולוגים ביישוב
קטגוריה:אנשי העלייה הרביעית
קטגוריה:רופאים יהודים רוסים
קטגוריה:יהודים בצבא האימפריה הרוסית במלחמת העולם הראשונה
קטגוריה:רופאים צבאיים יהודים
קטגוריה:ישראלים ילידי האימפריה הרוסית
קטגוריה:יהודים אזרים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1891
קטגוריה:ישראלים שנפטרו ב-1980